#

# Internetes i-Manual

- Nyomtatás
- Betűméret

- Főoldal >
- „BRAVIA” TV – szolgáltatások >
- Intelligens jelenlét-érzékelő

# Intelligens jelenlét-érzékelő

A beépített, kameralapú érzékelő segítségével érzékeli a nézők testmozgását és arcvonásait, és három funkciót kínál a kényelmes TV-nézés érdekében.

Az intelligens jelenlét-érzékelő a nézők testmozgását és arckifejezését figyeli, és számos különböző funkcióval rendelkezik. Az egyes funkciók menüképernyői jelzik az érzékelő aktuális teljesítményszintjét, és különböző beállításokat tesznek elérhetővé.

#### „Jelenlét-érzékelő”:

Nyomja meg a HOME gombot, majd válassza a > Rendszerbeállítások > Takarékosság > Jelenlét-érzékelő > kívánt beállítást.

#### „Távriasztás” vagy „Pozícióbeállító”:

Nyomja meg a HOME gombot, majd válassza a > Rendszerbeállítások > Távriasztás/Pozícióbeállító > kívánt beállítást.

| Jelenlét-érzékelő | Figyelemmel követi a nézők testmozgását és arcvonásait, és azzal, hogy kikapcsolja a képet, ha nem érzékel nézőket, jelentősen csökkenti az energiafogyasztást.
| Távriasztás | Felismeri a gyermekkorú nézőket, és biztosítja a megfelelő TV-nézési távolság fenntartását. Ha a gyermekek kb. 1 méternél jobban megközelítik a képernyőt, a kép kikapcsol, és egy figyelmeztető hangjelzés mellett figyelmeztető üzenet jelenik meg.
| Pozícióbeállító | Érzékeli a megtekintési pozíciót, és beállítja a bal és a jobb oldali hangszórók között a hangerőbalanszot, illetve optimalizálja a TV képét.

## Az intelligens jelenlét-érzékelő érzékelési tartománya

Az érzékelő érzékelési tartománya az ábrán látható.

Oldalnézet
Intelligens
jelenlét-érzékelő
Felülnézet

####

- Az érzékelő akár 5 néző tevékenységét is figyelemmel kíséri a TV-készülék előtt.
- Az érzékelő érzékelési tartománya a TV-készülék elhelyezésétől és a helyiség berendezésétől függően változhat.
- Az érzékelő vételi távolsága csökkenhet, ha a TV-készüléket az állvány vagy a TV-szekrény hátuljához közel helyezi.
- Ne tegyen semmit az érzékelő közelébe, mert az befolyásolhatja a működését.

####

- Az intelligens jelenlét-érzékelő által felvett képek rögzítése vagy átvitele nem lehetséges.
- Az egyes funkciók csak az után működnek, hogy az intelligens jelenlét-érzékelő felismerte a nézők arcvonásait. Az aktiváció körülbelül egy percet vesz igénybe.
- Ha megnyitja a Főmenüt vagy az OPTIONS menüt stb., a funkciók kikapcsolnak. A funkciók újbóli aktiválásához az érzékelőnek először újra fel kell ismernie az arckifejezéseket.
- Az intelligens jelenlét-érzékelő 2D megtekintésre és 3D megtekintésre vonatkozó beállításai külön tárolódnak. A 3D megtekintés beállításai a 2D tartalmak nézése közben nem módosíthatók, és fordítva.

Copyright 2010 Sony Corporation